03/04/2019 | Administración LocalMunicipal
Val do Dubra
Anuncio do acordo de modificación da Ordenanza fiscal n.º 12, imposto de bens inmobles por omisión de texto

ANUNCIO Advertido erro de omisión de texto, no acordo adoptado punto 2 da orde do día, do Pleno da Corporación na sesión celebrada o día 15 de marzo de 2018 (Boletín Oficial da Provincia n.º 67, de martes 10 de abril de 2018), de modificación da Ordenanza fiscal n.º 12, reguladora do Imposto de Bens Inmobles (IBI), relativo ao seu artigo 14 “bonificacións”, ao omitirse parte do texto no punto 6.º do citado artigo, no parágrafo 2.º “(…)”No suposto que nun mesmo inmoble existan, ademáis das construcións indicadas no parágrafo anterior, otras construcións destinadas a un uso distinto das actividades”(…), procede incluir o texto que se indica a continuación, así como a tramitación establecida nos termos do previsto, ao efecto, polo artigo 17 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, e procédese a expoñer ao público, mediante anuncio no taboleiro de edictos municipal e Boletín Oficial da Provincia, e durante un prazo de trinta (30) días hábiles (a contar dende o día seguinte á publicación no BOP), este acordo inicial de modificación de ordenanzas fiscais, xunto co expediente correspondente (que estará a disposición dos interesados nas dependencias da Secretaría municipal); prazo durante o cal os interesados poderán examinar o dito expediente e presentar as reclamacións que estimen oportunas: Texto a incluír no punto 6, parágrafo 2: (…)”agrarias, gandeiras ou forestais, aplicaráselle unha bonificación do 30% da cota íntegra do imposto. No suposto que nun mesmo inmoble se desenvolva unha actividade económica distinta á agraria, gandeira ou forestal non se poderá conceder bonificación algunha. Para poder aplicar esta bonificación á construcción cuxa existencia motiva a solicitude de bonificación, deberá estar dada de alta, debidamente, no Catastro e ter asignado un valor catastral económico. Para tramitar a declaración de especial interese ou utilidade municipal e, polo tanto, o recoñecemento da bonificación requerirase: – Solicitude previa de declaración de especial interese ou utilidade municipal e recoñecemento da bonificación formulada polo suxeito pasivo, á que xunte informe ou memoria xustificativa das circunstancias que motivan o especial interese ou utilidade municipal, que en todo caso se refirirán a circunstancias sociais, culturais, historicoartísticas ou de fomento do emprego. – Decaración responsable do titular da actividade, que poderá coincidir ou non co suxeito pasivo, de que está desenvolvendo a actividade agraria, gandeira ou forestal, así como Certificado de Facenda no que conste a súa situación censual. – Declaración de que no inmoble para o que se solicita a bonificación non se está a desenvolver unha actividade económica distinta á agraria, gandeira ou forestal. Dita declaración deberá vir asinada polo suxeito pasivo. – Acreditación da titularidade catastral do inmoble. – Certificado de que o suxeito pasivo non ten débedas coa Facenda estatal, autonómica e local; nin coa Seguridade Social. – Xustificante do recoñecemento de explotación ou licenza da actividade ou título habilitante que resulte esixible (…). O Pleno da corporación Municipal na sesión ordinaria celebrada o día 21 de marzo de 2019, adoptou no seu punto 2.º da orde do día o acordo: (…)2. ACORDO, SE PROCEDE SOBRE MODIFICACION ORDENANZA FISCAL N.º 12 (IBI). Pola Presidencia procédese a explicar o erro material producido ao omitir parte do texto do artigo 14 da Ordenanza Fiscal n.º 12 reguladora do Imposto de Bens Inmobles, publicado no BOP n.º 67, do 10 de abril de 2018, texto indicado na Proposta da Alcaldía que foi distribuída coa convocatoria… (…). (…)”Intervén a Secretaria Interventora a fin de manifestar que realmente non se trata dun erro na publicación, porque en ese caso corrixiríase o erro simplemente, senón que no expediente orixinal, cando se transcribiu a ordenanza que tiña proposto a FEGAMP había unha parte que se omitiu, e por conseguinte non estaba reflexado na proposta, nin no acordo. Por iso é conveniente volver a adoptar acordo co fin de que non se dea lugar a unha posible nulidade. Para elo é necesario seguir o mesmo procedemento que para a súa aprobación, coa aprobación inicial, publicación no BOP e no suposto de que non existan reclamación, entenderíase aprobada definitivamente e procederíase a publicación do texto integro no Boletín Oficial da Provincia. Sometido o asunto a votación o Pleno da Corporación, por unanimidade dos seus once corporativos, ACORDA: PRIMEIRO.–Proceder á aprobación inicial da modificación da Ordenanza fiscal n.º 12, Reguladora do imposto de bens inmobles (IBI) do Concello de Val do Dubra; modificación que afectará ao seu artigo 14, regulador das bonificacións aplicables á couta íntegra do imposto, ao que se incorporarán os novos supostos de bonificación que a continuación se sinalan. (…)”NOVA REDACION RESULTANTE PARA O ARTIGO 14: Artigo 14.º.–Bonificacións.1. Gozarán dunha bonificación do 50 por cento na cota íntegra do imposto, sempre que así o soliciten os interesados antes do inicio das obras, os inmobles que constitúan o obxecto da actividade das empresas de urbanización, construción e promoción inmobiliaria, tanto de obra nova como de rehabilitación equiparable a esta, e que non figuren entre os bens do seu inmobilizado. O prazo de aplicación desta bonificación comprenderá desde o período impositivo seguinte a aquel no que comecen as obras ata o posterior ó remate destas, sempre que durante ese tempo se realicen obras de urbanización ou construción efectiva, e sen que, en ningún caso, poida exceder de tres períodos impositivos. A solicitude de bonificación débese formular antes do comezo das obras, entendendo por tal o momento de outorgamento da licenza, por parte da Administración municipal. Para gozar da devandita bonificación os interesados deberán presentar a documentación seguinte: f) Acreditación de que a empresa se dedica á actividade de urbanización, construción e promoción inmobiliaria, mediante a presentación dos estatutos da sociedade. g) Acreditación de que o inmoble obxecto da bonificación non forma parte do inmobilizado, mediante certificación do administrador da sociedade ou fotocopia do último balance presentado ante a Axencia Estatal da Administración Tributaria, para os efectos do imposto sobre sociedades. h) Copia da solicitude de licenza de obra, se non se presenta simultaneamente. i) Copia do documento de alta na actividade económica de construción ou promoción inmobiliaria no imposto sobre actividades económicas. j) Certificación do técnico-director das obras de construción, visado polo colexio oficial competente, no que se indique a data de inicio das obras.2. As vivendas de protección oficial e as equiparables a estas segundo a normativa da Comunidade Autónoma de Galicia, gozarán dunha bonificación do 50 por cento durante o prazo de tres períodos impositivos, contados desde o período seguinte ao do outorgamento da cualificación definitiva. Esta bonificación terá que ser solicitada polo interesado en calquera momento anterior á terminación dos tres períodos impositivos de duración daquela e producirá efectos desde o período seguinte ó da solicitude. Ó longo dos períodos cuarto e quinto seguintes ao do outorgamento da cualificación definitiva, as vivendas de protección oficial gozarán dunha bonificación do 25% na cota íntegra do imposto, sempre que se manteña a titularidade do inmoble e este constitúa a residencia do titular. Esta bonificación deberá solicitarse en calquera momento anterior á terminación dos cinco períodos, producindo efectos, en todo caso, desde o período seguinte ó da solicitude. Os solicitantes presentarán a cédula de cualificación definitiva como vivenda de protección oficial do inmoble, a documentación acreditativa da titularidade do devandito inmoble, copia que acredite a presentación do modelo 901 de alteración de titularidade catastral, e facilitarase, en todo caso, a referencia catastral do inmoble. Non haberá dereito a bonificación a partir do sexto exercicio, inclusive, desde o de outorgamento da cualificación definitiva.3. Gozarán dunha bonificación de ata o 95% da cota íntegra do imposto a favor de inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, regulada no artigo 74.2 quáter do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: − Ata 95 por cento pola creación de máis de 20 postos de traballo. − Cando menos o 75 por cento pola creación de entre 11 e 20 postos de traballo. − Cando menos o 50 por cento pola creación de ata 10 postos de traballo. Esta bonificación será de aplicación unicamente a aqueles inmobles nos que teña lugar a implantación dunha nova actividade económica ou empresarial, así como a aqueles outros nos que se amplíen as instalacións sempre e cando implique creación de emprego. Corresponderá ao Pleno da Corporación a declaración de especial interese ou de utilidade municipal, previa solicitude so suxeito pasivo, debendo contar co voto favorable da maioría simple dos seus membros.4. Os suxeitos pasivos que ostenten a condición de titulares de familia numerosa gozarán dunha bonificación na cota íntegra do inmoble de uso residencial que constitúa a súa residencia habitual e na que estea empadroado, nos seguintes seguintes termos: b) Para as familias numerosas nas que os membros maiores de idade se encontren en situación de desemprego e non perciban prestación contributiva, nin subsidio por desemprego, nin outras rendas do SEPE, a bonificación será do 90% da cota íntegra do imposto Para a aplicación das presentes bonificacións será requisito imprescindible que o/a interesado/a o solicite con anterioridade ao devengo do imposto, debendo acreditar: V. O empadroamento na vivenda referida na solicitude por parte do titular do recibo do IBI. VI. A condición de familia numerosa mediante a presentación da copia e orixinal, ou copia compulsada, do título defamilia numerosa. VII. Certificado do INEM de non percibir prestación contributiva, nin subsidio por desemprego, nin outras rendas, no que se inclúa a data de remate do dereito a recibir as citadas prestacións, so no caso de solicitar a bonificación do 90%. VIII. Informe de períodos de inscrición como demandante de emprego, só no caso de solicitar a bonificación do 90%. As ditas bonificacións non se poderán aplicar a máis dunha vivenda por titular. As bonificacións finalmente concedidas terán efectos no exercicio seguinte ao da súa concesión e, en ningún caso, con carácter retroactivo. Sendo renovables ano a ano, debendo presentar, para a dita renovación, a mesma documentación esixible para a concesión inicial.5. Terán dereito a unha bonificación do 95 por cento da cota íntegra e, no seu caso, do recargo provincial, os bens rústicos das cooperativas agrarias e de explotación comunitaria da terra, nos termos establecidos na Lei 20/1990, do 19 de decembro, sobre o réxime fiscal das cooperativas. Os solicitantes presentarán, a tales efectos, o certificado sobre a condición de cooperativas agrarias ou de explotación comunitaria da terra, emitido pola administración correspondente.6. Gozarán dunha bonificación do 95% da cota íntegra do imposto aqueles inmobles nos que estean situadas unicamente construcións nas que se desenvolvan total e exclusivamente actividades agrarias, gandeiras ou forestais pertencentes ao sector primario, que sexan declaradas de especial interese ou utilidade municipal por concorrer circunstancias sociais, culturais, histórico-artísticas ou de fomento do emprego, que xustifiquen tal declaración. No suposto que nun mesmo inmoble existan, ademais das construcións indicadas no parágrafo anterior, outras construcións destinadas a un uso distinto das actividades agrarias, gandeiras ou forestais, aplicaráselle unha bonificación do 30% da cota íntegra do imposto. No suposto que nun mesmo inmoble se desenvolva unha actividade económica distinta á agraria, gandeira ou forestal non se poderá conceder bonificación algunha. Para poder aplicar esta bonificación á construcción cuxa existencia motiva a solicitude de bonificación, deberá estar dada de alta, debidamente, no Catastro e ter asignado un valor catastral económico. Para tramitar a declaración de especial interese ou utilidade municipal e, polo tanto, o recoñecemento da bonificación requerirase: − Solicitude previa de declaración de especial interese ou utilidade municipal e recoñecemento da bonificación formulada polo suxeito pasivo, á que xunte informe ou memoria xustificativa das circunstancias que motivan o especial interese ou utilidade municipal, que en todo caso se refirirán a circunstancias sociais, culturais, historicoartísticas ou de fomento do emprego. − Decaración responsable do titular da actividade, que poderá coincidir ou non co suxeito pasivo, de que está desenvolvendo a actividade agraria, gandeira ou forestal, así como Certificado de Facenda no que conste a súa situación censual. − Declaración de que no inmoble para o que se solicita a bonificación non se está a desenvolver unha actividade económica distinta á agraria, gandeira ou forestal. Dita declaración deberá vir asinada polo suxeito pasivo. − Acreditación da titularidade catastral do inmoble. − Certificado de que o suxeito pasivo non ten débedas coa Facenda estatal, autonómica e local; nin coa Seguridade Social. − Xustificante do recoñecemento de explotación ou licenza da actividade ou título habilitante que resulte esixible Corresponderá ao Pleno da Corporación a declaración de especial interese ou de utilidade municipal, previa solicitude so suxeito pasivo, debendo contar co voto favorable da maioría simple dos seus membros. Unha vez se teña acordado a declaración de especial interese ou de utilidade municipal, remitirase ao órgano competente para que acorde o recoñecemento da bonificación, nos porcentaxes fixados segundo corresponda. Os obrigados tributarios deberán comunicar ao Concello calquera modificación relevante nas condicións e/ou requisitos esixibles, e determinantes, da concesión da bonificación. Neste suposto, o órgano competente deberá declarar, previa audiencia do obrigado tributario por un prazo de 10 días (contados a partir da notificación da apertura de dito prazo), se procede ou non a continuación na aplicación da bonificación. De igual xeito se procederá cando a Administración coñeza por calquera medio a modificación das condicións e/ou requisitos esixibles, e determinantes, da concesión da bonificación.7. Os bens inmobles que teñan instalado sistemas para o aproveitamento térmico ou eléctrico da enerxía procedente do sol terán unha bonificación do 50% da cota íntegra do imposto o primeiro ano, e dun 25% o segundo ano. A aplicación desta bonificación estará condicionada a que as instalacións para a produción de calor engadan colectores que dispoñan da correspondente homologación pola Administración competente. As condicións anteditas, e determinantes da concesión das bonificacións, deberán ser acreditadas polo suxeito pasivo titular do recibo do IBI.8. Para ser beneficiario das bonificacións previstas nos números anteriores, o contribuínte non deberá ter débedas co Concello de Val do Dubra (en relación con tributos e outros ingresos de dereito público do Concello). 9. As solicitudes de bonificacións, previo informe técnico, serán resoltas pola Xunta de Goberno Local ou, en caso de non existir a mesma, pola Alcaldía; sen prexuízo da competencia atribuída ao Pleno para a declaración de especial interese ou utilidade municipal que se require respecto dos supostos indicados.10. A bonificación no seu caso concedidas, segundo o previsto neste artigo, terán efectos para o período impositivo seguinte ao da dita concesión e, en ningún caso, efectos retroactivos.11. As bonificacións recollidas nos apartados 1 e do 4. a) deste artigo non será compatibles con ningunha outra, salvo precepto legal que dispoña a compatibilidade. No caso das restantes, en caso de posible confluencia, a compatibilidade terá como límite a porcentaxe máxima de bonificación aplicable aos supostos que concorran (…). SEGUNDO.–Que nos termos do previsto, ao efecto, polo artigo 17 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, se proceda a expoñer ao público, mediante anuncio no taboleiro de edictos municipal e Boletín Oficial da Provincia, e durante un prazo de trinta (30) días hábiles (a contar dende o día seguinte á publicación no BOP), este acordo inicial de modificación de ordenanzas fiscais, xunto co expediente correspondente (que estará a disposición dos interesados nas dependencias da Secretaría municipal); prazo durante o cal os interesados poderán examinar o dito expediente e presentar as reclamacións que estimen oportunas. Elevándose a definitivo o acordo de aprobación inicial se, durante o dito período de exposición pública, non se presentaran reclamacións que, no caso de existires, deberán ser resoltas polo propio Pleno, que procederá, segundo o resolto, á aprobación definitiva da dita modificación; cuxo texto integro deberá ser obxecto de publicación, en ambos supostos, no Boletín Oficial da Provincia. TERCEIRO.–Facultar ao alcalde para realizar, no marco da súa habilitación competencial, cantas xestións e actuacións sexan precisas para a mellor execución do acordado”(.). Val do Dubra, a 29 de marzo de 2019. O alcalde Antonio Negreira Noya